Olias of Sunhillow

Olias of Sunhillow — ინგლისელი ვოკალისტ, სიმღერების ავტორ და მულტი-ინსტრუმენტალისტ ჯონ ანდერსონის სადებიუტო სტუდიური ალბომი. გამოვიდა 1976 წელს ლეიბლზე Atlantic Records. Olias of Sunhillow არის პროგრესული როკის ჟანრის კონცეპტუალური ალბომი, რომელშიც მოთხრობილია უცხო რასის და მათი ახალ სამყაროში მიგრაციის შესახებ (რომელიც, თავის მხრივ, მოჰყვა ვულკანის ამოფრქვევას). ოლაიასი, მთავარი პერსონაჟი, არის „ტორფნარების ჭანჭრობებზე მოგზაურის“ არქიტექტორი. რანიარტი ამ ტრანსპორტის ნავიგატორია, ხოლო კოკუეიკი - მმართველი, რომელიც ამ მოგზაურობისთვის სანჰილოუს ოთხ ტომს აერთიანებს და მიუძღვება. ალბომი რვა თვის განმავლობაში იწერებოდა, მაგრამ მთლიანად მომზადებას ორი წელი დასჭირდა. ანდერსონმა 100-ზე მეტ სიმღერას გადახედა, დაამატა სიმიანების, ორგანის, არფისა და პერკუსიის ელემენტები. Yes-ში ვანგელისის გაწევრიანების მცდელობის შემდეგ ჩაწერილ Olias-ს მოჰყვა ხმები, თითქოს უკანასკნელზე ვანგელისი უკრავდა. ბევრი მსმენელი თვლის, რომ ასეთ ჟღერადობას Yes შეიძენდა, თუ მასში ბერძენი მუსიკოსი გაწევრიანდებოდა. თუმცა ანდერსონიც და ვანგელისიც უარყოფდნენ პირველის ამ პროექტში მონაწილეობას. გამოცემულია ალბომის რამდენიმე ტირაჟი, მათ შორის 2006 წლის 28 თებერვალს აშშ-ში, Wounded Bird Records-ის მიერ. 2014 წლის იანვარში SACD ფორმატში იგი Audio Fidelity-მ გამოუშვა. ალბომის გარეკანის კონცეფცია შთაგონებული იყო როჯერ დინის მიერ Yes-ის Fragile-ისთვის შექმნილი დიზაინით, რომელზეც მომცრო პლანეტა იმსხვრევა და კოსმოსში მიფრინავს ხომალდი. Fragile-თან კიდევ ერთი კავშირია ორივე ალბომში შეტანილი მრავალვოკალიანი კომპოზიციები, ანდერსონის შესრულებით. ჯონის თქმით, ალბომის ეპიკური მასშტაბები შთაგონებული იყო ჯ.რ.რ. ტოლკინისა და ვერა სტენლი ოლდერის ნაშრომებით. ალბომის გარეკანზე გამოყენებული ნახატები დევიდ ფერბრაზერ როუს ეკუთვნის. Olias of Sunhillow ითვლება ანდერსონის ერთ-ერთ აღიარებულ ჩანაწერად. გამოსვლისას იგი ბრიტანეთის ჩარტში მე-8 პოზიციამდე, ხოლო აშშ-ში - #47-მდე ავიდა. 2004 წელს ჯონმა სცადა ალბომის გაგრძელების ჩასაწერად მუსიკოსების თავმოყრა. პროექტი მან აღწერა, როგორც "ოლიასთან დაბრუნება". 2006 წელს, დაახლოებით მაშინ, როდესაც Olias of Sunhillow ხელახლა გამოიცა, ანდერსონმა განაცხადა გაგრძელების, The Songs of Zamran: Son of Olias-ის გამოცემის შესახებ. 2008 წლის ბოლოს Myspace გვერდზე მან გამოაქვეყნა ინფორმაცია, რომ იმედოვნებდა ალბომის მალე დასრულებას. Rockline-თან 2011 წლის 20 ივლისის ინტერვიუში ჯონს გაგრძელების შესახებ ჰკითხეს. მან განაცხადა, რომ Zamran-ის პირველი ფრაგმენტების დასრულებას ერთ წელიწადში იმედოვნებდა. 2012 წლის ბოლოს გააქტიურდა საიტი Zamran Experience, რომელზეც ალბომის მცირე ნაწყვეტი ჟღერდა. საიტზე მითითებულია, რომ ეს არის "ინტერაქტიული აუდიო-ვიზუალური ალბომი". 2008 წელს სიმღერა ალბომიდან, "Flight of the Moorglade", მოხვდა სერიალის Rob and Big მესამე სეზონის ეპიზოდში "Mini-horse Rode Trip". ყველა სიმღერის ავტორი - ჯონ ანდერსონი. შესრულება ჯონ ანდერსონი - წამყვანი და ბეკ-ვოკალები, გიტარები, არფა, სიტარი, კლავიშებიანები, პერკუსია, ბას-გიტარა, ხის ფლეიტა, მანდოლინა, საზი სხვა მაიკ დანი - ინჟინერი ბრაიან "It's Going Now" გეილორი - ელექტრონიკა ჯონ მარტინი - კოორდინაცია, ტექნიკა, სხვადასხვა ბრაიან ისტი - მასტერინგი RCA-ში ჩაიწერა Seer Green-ში დეივ როუ - ილუსტრირება, დიზაინი სამხატვრო ხელმძღვანელი - Hipgnosis ჯეფ კამინგზი - პორტრეტი რიჩარდ მენინგი - პორტრეტის გაფერადება ↑ Joel Whitburn, Joel Whitburn's top pop albums, 1955–1992, Hal Leonard Publishing Corporation, ISBN 0-7935-6677-0 ↑ Connolly, Dave. Album review Olias of Sunhillow AllMusic-ზე. ციტირების თარიღი: 17 August 2011. ↑ Charles Snider, The Strawberry Bricks Guide to Progressive Rock, pg. 232, Strawberry Bricks (2008), ISBN 0-615-17566-X ↑ დაარქივებული ასლი. დაარქივებულია ორიგინალიდან — 2013-02-10. ციტირების თარიღი: 2015-08-08.